આજે વિધાનસભા ખાતે ગુજરાત સ્થાનિક સત્તા મંડળ કાયદા (સુધારા) વિધેયક-2017ને રજૂ કરતાં નાયબ મુખ્યમંત્રીએ ઉમેર્યું હતું કે, સમગ્ર દેશમાં આગામી સમયમાં જીએસટી કાયદો અમલમાં આવનાર હોઈ રાજ્યોને મનોરંજન ટેક્સ લેવાની સત્તા રહેતી નથી અને આ ટેક્સ એ સર્વિસ ટેક્સનો ભાગ બનશે માટે સ્થાનિક સ્વરાજ્યની સંસ્થાઓને વિકાસ કામો માટે વધુ નાણાં મળી રહે તે માટે આ વેરો ઉઘરાવવાની સત્તા સીધી સ્થાનિક સ્વરાજ્યની સંસ્થાઓને મળશે તેમાં રાજ્ય સરકારનો કોઈ હિસ્સો રહેશે નહીં.